བསྟན་པ་དར་བའི་རིམ་པ་ལྟ་བུ་ཞིག་བཤད་པ་ཡིན་ན་ཕལ་ཆེར་དང་ཐོག་སྟག་ཞི་ལ་ཟེར་བ་དེང་སང་པཱག་ཀི་སི་ཐན་ནང་ཡོད་པ་དེར་ནང་ཆོས་ཞེ་དྲག་དར་བ་རེད།སངས་རྒྱས་པའི་ཆོས་ཀྱི་བཤད་སྒྲུབ་ལྟེ་གནས་གཙོ་བོ་དེ་ཡིན་ས་རེད།དེ་ནས་མར་ཨབ་གྷ་ནི་སི་ཐན།ཁ་སང་ཉེ་ཆར་ཀིར་གྷི་སི་ཐན་ནས་ཡིན་པའི་མཁས་པ་ཁ་ཤས་དང་ཐུག་བྱུང།ཀིར་གྷི་སི་ཐན་དེ་སྔོན་མ་ཨུ་རུ་སུའི་ཁོངས་སུ་རེད།དེ་སང་རང་བཙན་རེད།ཁོ་ཚོས་སྔ་མོ་ལོ་སྟོང་ཕྲག་ཁ་ཤས་གོང་ལ་ཁོ་ཚོའི་ལུང་པའི་ནང་དུ་ནང་ཆོས་ཞེ་དྲག་དར་ཁྱབ་བྱུང་འདུག་ཟེར་གྱི་འདུགདེར་ནང་ཆོས་དར་ནས་བོད་དང་འབྲེལ་བ་ཤུགས་ཆེན་པོ་བྱུང་ཡོད་ས་རེད།ཁོ་ཚོས་ས་འོག་ནས་རྙེད་པའི་གནའ་རྫས་དེ་འདྲ་བསྟན་བྱུང་དེའི་ནང་ཨོྃམཎིཔདྨེཧཱུཾ་ཞེས་དབུ་ཅན་གྱིས་བྲིས་པའི་པར་ཞིག་བསྟན་བྱུང༌།ཁོ་ཚོའི་ལུང་པའི་ས་འོག་ནས་རྙེད་པ་རེད་ཟེར།དེར་བརྟེན་བོད་ཡིག་ཡིན་དུས་བོད་ནས་ཡིན་པ་གསལ་པོ་རེད།